Артемушкин и Скопје

Артемушкин и Скопје (целосно наслов: Артемушкин и Скопје: архитектонско творештво меѓу двете светски војни) — книга посветена за плодната работа на рускиот архитект Иван Артемушкин во Скопје меѓу двете светски војни, односно во времето на постоењето на Кралството Југославија, периодот меѓу 1920 и 1940 година.

Книгата била промовирана на 23 ноември 2024 година како дел од прославата на архитектонскиот портал МАРХ, кој одбележал 10 години постоење.

 Содржина 

Самата книга е поделена на два главни дела и анекс:
 историски контекст каде е анализирана архивската документација и првобитната состојба на градбите, како и урбанистичкиот контекст на Скопје до времето на земјотресот;
 современ контекст каде се прикажани истражувања на постоечките градби, документација за нивната моментална состојба (2024 г.) и современиот контекст на Скопје; и
 анекс каде има преглед на информациите за самото истражување.

Во книгата е даден само одбран дел од списокот на објекти кои рускиот архитект Иван Артемушкин ги изработил во Скопје, меѓу кои и неколку од познатите палати, како што се:
 Станбена зграда на д-р Рубен (1927);
 Станбена зграда на браќа Читкушеви (1931);
 Објект Браќа Бојаџијевиќ (1931);
 Објект Бојаџиј Ан Хавсеп (1931);
 Објект Зеќирија Шохрет (1935); и
 Станбен објект на Агат Дикаџијан, позната како Арапска куќа (1937).

 Наводи 

 Надворешни врски 
 Информации за Артемушкин на МАРХ

Категорија:Книги од 2024 година
Категорија:Книги на македонски јазик
Категорија:Книги на англиски јазик
Категорија:Иван Артемушкин
Категорија:Книги за архитектура
Категорија:Книги за Скопје